Oficiālais Vēstnesis L 299 , 27/10/1973 Lpp. 0001 - 0003

Speciālizdevums somu valodā: Nodaļa 3 Sējums 5 Lpp. 0170

Speciālizdevums grieķu valodā Nodaļa 03 Sējums 10 Lpp. 0031

Speciālizdevums zviedru valodā: Nodaļa 3 Sējums 5 Lpp. 0170

Speciālizdevums spāņu valodā: Nodaļa 03 Sējums 7 Lpp. 0078

Speciālizdevums portugāļu valodā Nodaļa 03 Sējums 7 Lpp. 0078



Padomes Regula (EEK) 2910/73 (1973. gada 23. oktobris), ar ko groza Regulu 79/65/EEK attiecībā uz grāmatvedības datu izmantošanu, apsekojamo jomu un to saimniecību, kas iesniedz grāmatvedības pārskatus, skaitu, kas būtu jāiekļauj Eiropas Ekonomikas kopienas saimniecību grāmatvedības datu tīklā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu; ņemot vērā Komisijas priekšlikumu; ņemot vērā Eiropas Parlamenta atzinumu; tā kā Padomes 1965. gada 15. jūnija Regula 79/65/EEK [1], kas izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā, grozīta ar Regulu (EEK) 2835/72 [2], paredz jo īpaši grāmatvedības datu, minētā tīkla produkta izmantošanu, norobežo apsekojamo jomu un nosaka saimniecību, kas iesniedz grāmatvedības pārskatus, skaitu, ko tas aptver; tā kā ir derīgi paplašināt šo grāmatvedības datu pielietošanu; tā kā pirmajos datu tīkla darbības gados iegūtā pieredze rāda, ka nepieciešams noteikt apsekojamās jomas robežas tā, lai iekļautu tikai tās saimniecības, kuras ir pietiekami lielas, lai uzskaitvedības sistēmas tās spētu atspoguļot; tā kā saskaņā ar Regulu (EEK) 2835/72 datu tīkls pašlaik aptver 13600 saimniecību, kas iesniedz grāmatvedības pārskatus; tā kā saimniecību, kas iesniedz grāmatvedības pārskatus, skaitam turpmāk pareizi jāraksturo visas saimniecības, kas iesniedz grāmatvedības pārskatus, apsekojamajā jomā; tā kā cik ātri vien iespējams būtu jāsasniedz tāda minimālā pārstāvība, kas balstās uz apmēram 1 % no kopējā lauku saimniecību skaita šajā jomā; tā kā tāpēc jāpalielina saimniecību, kas iesniedz grāmatvedības pārskatus, skaits; tā kā saimniecību, kas iesniedz grāmatvedības pārskatus, skaita palielināšana jāveic pakāpeniski vairāku gadu garumā, lai ļautu datu tīklā iesaistītajām valsts un reģionālajām iestādēm šo paplašināšanu veikt plūstoši, IR PIEŅĒMUSI ŠO REGULU. 1. pants Regulas 79/65/EEK 1. panta 3. punktu aizvieto ar šādu tekstu: "Saskaņā ar šo regulu iegūtie dati kalpo galvenokārt par pamatu Komisijas ziņojumiem par situāciju lauksaimniecībā un lauksaimniecības tirgos, kā arī par saimniecību ienākumiem Kopienā, ziņojumus katru gadu iesniedz Padomei un Eiropas Parlamentam, jo īpaši ikgadējai lauksaimniecības produktu cenu noteikšanai." 2. pants Regulas 79/65/EEK 4. panta 1. un 2. punktu aizvieto ar šādu tekstu: "1. Apsekojamā joma, kas minēta 1. panta 2. punkta a) apakšpunktā aptver tās lauku saimniecības, kuras: - vada kā tirgus orientētas saimniecības, - ir operatora galvenā nodarbošanās, - nodrošina darbavietas katru gadu vismaz vienam strādniekam (vienai cilvēka darba vienībai), šo slieksni tomēr kādā dalībvalstī var samazināt līdz 0,775 cilvēka darba vienībām atbilstoši 19. pantā noteiktajai kārtībai. 2. 1973. un 1974. grāmatvedības gadā saimniecību, kas iesniedz grāmatvedības pārskatus, skaits ir 13600. Šo skaitli katra finanšu gada sākumā pakāpeniski palielina, sākot ar periodu no 1975. līdz 1978. gadam, lai beidzot sasniegtu 28000 saimniecību, kas iesniedz grāmatvedības pārskatus." 3. pants Regulas 79/65/EEK 23. pantu aizvieto ar šādu tekstu: "Līdz 1980. gada 1. janvārim Komisija Padomei iesniedz pilnīgu ziņojumu par datu tīkla darbību, ja vajadzīgs, kopā ar priekšlikumiem šīs regulas labošanai." 4. pants Regulas 79/65/EEK 2. panta d) punktā minēto apgabalu sarakstu attiecībā uz Itāliju aizvieto ar šīs regulas pielikumā esošo sarakstu. 5. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1973. gada 23. oktobrī Padomes vārdā— priekšsēdētājs I. Frederiksen [1] OV 109, 23.06.1965., 1859./65. lpp. [2] OV L 298, 31.12.1972., 47. lpp. -------------------------------------------------- PIELIKUMS ITĀLIJA 1. Pjemonta 2. Valle d'Aosta 3. Lombardija 4. Alto Adidže 5. Trentīno 6. Venēcija 7. Friuli — Venēcija-Džūlija 8. Ligūrija 9. Emīlija — Romaņja 10. Toskāna 11. Umbrija 12. Marke 13. Lacio 14. Abruci 15. Molize 16. Kampaņa 17. Puglija 18. Bazilikata 19. Kalabrija 20. Sicīlija 21. Sardīnija --------------------------------------------------